**ΔΕΛΤΙΟ ΤΥΠΟΥ**
**Επίσκεψη του Δημάρχου Λευκάδας στο ΚΑΠΗ Λευκάδας**

Ενόψει των εορτών του Πάσχα, ο Δήμαρχος Λευκάδας, κ. Ξενοφών Βεργίνης, επισκέφθηκε το ΚΑΠΗ Λευκάδας, όπου αντάλλαξε ευχές με τα μέλη και το προσωπικό της δομής. Τον Δήμαρχο συνόδευαν οι Αντιδήμαρχοι κα Μαρία Μαργέλη και κ. Γεράσιμος Άρματας.

Κατά τη διάρκεια της επίσκεψης, ο Δήμαρχος είχε την ευκαιρία να συνομιλήσει με τους παρευρισκόμενους, να ακούσει τις σκέψεις και τις ανάγκες τους, καθώς και να επιβεβαιώσει την πρόθεση της Δημοτικής Αρχής να συνεχίσει να στηρίζει ενεργά τις κοινωνικές δομές του Δήμου και ιδιαίτερα τις υπηρεσίες που απευθύνονται στην τρίτη ηλικία.

Σε κλίμα ζεστό και ανθρώπινο, η επίσκεψη ολοκληρώθηκε με ανταλλαγή πασχαλινών ευχών και την ευχή το ΚΑΠΗ να συνεχίσει να αποτελεί χώρο δημιουργικής συνύπαρξης, κοινωνικής επαφής και στήριξης για τους ηλικιωμένους συμπολίτες μας.

Από το Δήμο Λευκάδας